Přišecy

Přišecy ( Preuschwitz) su mała wjeska  w juhowuchodźe hornjołužiskeho wokrjesa Budyšin. Słušeja wot lěta 1999 ke gmejnje Dobruša-Huska. Hač do lěta 1936 běchu Přišecy samostatna gmejna, po tym najprjedy dźěl Dobrušanskeje gmejny.

 Geografija 
Wjeska leži 200 m nad mórskej hładźinu w hornjołužiskich honach južnje Budyšina. 

Susodne wjeski su Bobolcy (město Budyšin) na juhowuchodźe, Dźěžnikecy (gmejna Hornja Hórka) na juhu, Dobruša na juhozapadźe a Hrubjelčicy na zapadźe. Na sewjeru namaka so Budyska wagonownja.

Michał Rostok naliči 1887 slědowace serbske ležownostne mjena: Hela, Chmjelnica, Haty.Michał Rostok: Ležownostne mjena. W: ČMS 40 (1887), str. 3–50, tu str. 15 (digitalizat).

 Stawizny 
Prěnje historiske naspomnjenje jako Prischewicz abo Prysch(e)wicz je z lěta 1361.

W lěće 1884 měješe wjes po Mukowej statistice 52 wobydlerjow, wot tych 46 Serbow (88 %). Ewangelscy Přišečenjo přisłušeja Budyskej Michałskej wosadźe.

 Wosobiny 
 Pětr z Přišec († 1430) – Budyski radny pisar, romanowa postawa

 Žórła 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Dobruša-Huska
Kategorija:Sydlišćo w serbskim sydlenskim rumje
Kategorija:Prěnje naspomnjenje 1361
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936